CELEX: 62013TN0512
Language: et
Date: 2013-09-20 00:00:00
Title: Kohtuasi T-512/13 P: AN 20. septembril 2013 esitatud apellatsioonkaebus Avaliku Teenistuse Kohtu 11. juuli 2013 . aasta otsuse peale kohtuasjas F-111/10, AN versus komisjon

14.12.2013   
            
            
               ET
            
            
               Euroopa Liidu Teataja
            
            
               C 367/31
            
         AN 20. septembril 2013 esitatud apellatsioonkaebus Avaliku Teenistuse Kohtu 11. juuli 2013. aasta otsuse peale kohtuasjas F-111/10, AN versus komisjon
   (Kohtuasi T-512/13 P)
   2013/C 367/55
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: AN (Brüssel, Belgia) (esindajad: advokaadid É. Boigelot ja R. Murru)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Euroopa Liidu Avaliku Teenistuse Kohtu (teine koda) 11. juuli 2013. aasta otsus kohtuasjas F-111/10: AN vs. Euroopa Komisjon;
            
         
               —
            
            
               saata kohtuasi tagasi Avaliku Teenistuse Kohtusse;
            
         
               —
            
            
               mõista vastustajalt välja kõik esimese kohtuastme ja apellatsiooniastme kohtukulud.
            
         
      Väited ja peamised argumendid
   
   Apellatsioonkaebuse põhjenduseks esitab apellant kaks väidet.
   
               1.
            
            
               Esimene väide, et ATK rikkus põhjendamiskohustust, kui ta analüüsis esimeses kohtuastmes esitatud väidet apellandi suhtes läbi viidud uurimise õigusvastasuse kohta, kuna vaidlustatud kohtuotsuse punktides 95 ja 96 ATK esitatud põhjendused on valed või vähemalt ebapiisavad ja lünklikud.
            
         
               2.
            
            
               Teine väide, et ATK moonutas asjaolusid ja tõendeid nii siis, kui ta jõudis järeldusele, et apellandil oli Euroopa Liidu ametnike personalieeskirjade artikli 22a lõike 3 ette nähtud kaitse, kui ka siis, kui ATK jõudis järeldusele, et apellant ei tõendanud, et tema vastu suunatud haldusmenetlus algatati kättemaksuks (puudutab vaidlustatud kohtuotsuse punkte 87, 88 ja 94).